Den nordjyske bilist - kaldet Sprit-Jens - er igen gået i politiets fælde. Denne gang dog helt ædru.

Sprit-Jens fra Skeelund-området bliver i formiddag fremstillet i grundlovsforhør i Hjørring. Det sker, fordi han i går blev stoppet af politiet i Hadsund. Sprit-Jens har et utal af domme for spirituskørsel bag sig, og han har fået sit kørekort frakendt. Da politiet i går stoppede manden, var han dog helt ædru, men han bliver nu fremstillet i grundlovsforhør sigtet for at køre bil i frakendelsesperioden.